cyanic-selkie/wikianc huggingface dataset:
ФК Ливерпул
Стадион
Патот до Енфилд се наоѓа на спротивната страна од Коп и овде се сместуваат навивачите на гостинските екипи. Повторно е реконструиран во 1998 со капацитет од      9 074 и тоа е најновата трибина на Енфилд. Двете трибини на него се главната трибина која има капацитет од 12 227 и средшната трибина која има капацитет од 11 762. Главната трибина е најстариот дел од Енфилд и беше најмалку променета од нејзиното реконструирање во 1973 година. Централната трибина порано била позната како Кемлин Роад пред да биде реновирана за годишнината на стадионот во 1992 година. Со преуредувањето, куќите на Кемлин Роад биле срушени, а адресите станале непостоечки. Капацитетот на стадионот изнесува 45 276. Проценет е како четвтри стадион во УЕФА списокот на стадиони.
На 30 јули 2004 година, градскиот совет на Ливерпул му даде дозвола на клубот да изгради нов стадион со 60 000 седишта во Стенли паркот само на 270 m оддалечено од Енфилд и на 8 септември 2006 година спред понудувачката, советот одлучи на Ливерпул да му даде 999 годишна кирија врз земјиштето. Преземањето на клубот во февруари 2007 година од страна на Џорџ Жилет и Том Хикс, стадионот беше редизајниран. Во ноември 2007 година, новиот дизајн бил одобрен од страна на советот и подготовките на теренот започнале во јуни 2008 година. ХКС инженерство требало да го изградат новиот стадион. Изградбата не започнала поради тоа што сопствениците не биле во состојба да го финансираат проектот.
Терен
Мелвуд, во Бест Дерби, Ливерпул е постојаниот терен за тренинг на Ливерпул уште од 1950 година. Не е заедно со Академијата, која што се наоѓа во Керкби. Земјиштето порано припаѓало на локалното училиште, св. Френсис Ксевиер.
Навивичи
За време на сезоната 2008-2009 година, Ливерпул ја имаше четврта по големина публика во лигата на англискиот фудбал : 44.318, што е 96,8 % од дозволениот капацитет. Обожавателите на Ливерпул честопати се нарекуваат како „ Копајтс “ и се однесува на навивачите кои порано стоеле, а сега седат на копот на Енфилд. Песната „Никогаш нема да ве оставиме сами“, оригиналот е од Роџерс и Хамерштајн, музика Кејроусел а подоцна е снимена од страна на музичарите од Ливерпул, Гери и Д Писмејкерс како химна на клубот и е испеана од страна на публиката на Енфилд во почетокот на 1960 година. Од тогаш се здоби со слава помеѓу навивачите на другите клубови низ светот. Насловот на песната го разубавува врвот на Шенкли Гејтс, кој беше прикажан на 2 август 1982 година во спомен на поранешниот менаџер Бил Шенкли. Делот „Никогаш нема да ве оставиме сами “ на Шенкли Гејтс исто така е поставен на амблемот на клубот.
Долгогодишната ривалност на Ливерпул е со соседната Мерсејсајд екипа, Евертон, со кои го изведуваат Мерсејсајд дербито. Ова потекнува од составот на Ливерпул и спорот со службениците во Евертон, а потоа од сопствениците на Енфилд. Религиозните разлики се сметале како резултат на поделбата, и покрај тоа што и двете екипи потекнуваат од Методистичко потекло, што ја нарушува мислата за поделба на Католоци и Протестанти. Мерсејсајд дербито вообичаено постојано е распродадено. Најмногу играчи се исклучуваат за разлика од било кој друг натпревар во историјата на Премиер лигата. Тоа е едно од неколкуте локални дербија кадешто нема раздвојување на навивачите. Ливерпул е соперник и со неговите соседи Манчестер Јунајтед. Најмногу поради уживањето во успехот на двете екипи и близината на двата града. Ривалноста е толку остра што последиот трнасфер помеѓу овие два клуба бил на Фил Хиснал во 1964 година, кога тој заминал од Ливерпул во Манчестер Јунајтед.
Навивачите на клубот биле присутни на два големи трагични настани. Првиот бил катастрофата на стадионот Хејсел, на кој 39 навивачи на Јувентус биле убиени. Тие биле згмечени во аголот од страна на навивачите на Ливерпул кои притискале во нивна насока, големиот број на навивачи во аголот предизвикало да дојде до рушење на ѕидот. По УЕФА финалето, вината за несреќата беше само врз навивачите на Ливерпул и на англиските клубови им било забрането пет години да учествуваат на европските натпревари, а на Ливерпул им беше дадена плус уште една година, шест години забрана. Имало 27 уапсени под сомнение на случајно убиство – единствените изречени казни за случајот на Хејсел. Мнозинството од овие луѓе биле од Мерсејсајд. Некои од нив имале претходни обвиненија за насилства поврзани со фудбал. Во 1989 година, по петмесечната проба во Белгија, на четиринаесет навивачи на Ливерпул им била дадена тригодишна казна за ненамерни убиства. Половина од условите биле суспендирани и не е јасно колку луѓе ја ислужиле својата казна.
Втората била за време на полуфиналето во ФА купот во 1989 година помеѓу Ливерпул и Нотингем Форест, при што починале 96 навивачи на Ливерпул поради пренатрупување и стана познато како катастрофата во Хилсбороу. Весникот Сан напиша статија наречена „ Вистината “ во кој изјавува дека навивачите на Ливерпул ограбувале и мочале врз мртвите тела и дека ја нападнале полицијата. Подоцнежните истражувања покажале дека тврдењата се неточни и ова довело до бојкот на целиот град врз весникот. Многу организации биле вклучени како резултат на катастрофата во кампањата Правдата за Хилсбороу, која прикажува лишување од живот на фамилии, преживеани и навивачи, кои војувале за правда за починатите 96 луѓе во Шефилд на 15 април 1989 година.
Сопственици и финансии
Во април 2008 година, бизнис весникот Форбес го рангира Ливерпул како четврта најуспешна фудбалска екипа во светот по Манчестер Јунајтед, Реал Мадрид и Арсенал. Тие го процениле клубот на 1 милијарди долари ( 605 милиони фунти), без долговите. Сметководителот Делоит во 2008 година го рангирал Ливерпул како осми во Делоит паричната фудбалска лига, со што ги остава светките фудбалски екипи во долгови. Приходот на Ливерпул во сезоната 2006 – 2007 година од 133,9 милиони фунти ги помести од десетти во претходната сезона.
Фудбалскиот клуб Ливерпул во народната култура
Како еден од најуспешните клубови во историјата на англискиот фудбал честопати е оформуван кога фудбалот бил воведен во Британската култура и се појавувал во медиумот како  „првите“. Клубот се појавил во првото издание Настани на денот на ББС, кој привлекол големо внимание на невниот натпревар против Арсенал на Енфилд на 22 август 1964 година. Клубот исто така бил првиот субјект на првите телевизиски изданија на фудбал во боја, при што бил прикажан нивниот натпревар со Бест Хем Јунајтед во живо. Навивачите на Ливерпул учествувале во песната на Пинк Флојд „Храбар“, во која пееле делови од химната „ Никогаш нема да ве оставиме сами “. Ливерпул направил песна во 1988 година позната под името „ Енфилд Рап “. Тоа била химната на клубот во финалето на ФА купот против Вимблдон, а Џон Барнс го изведувал рапот заедно со другите членови што учествувале во групата.
Документарната драма за несреќата во Хилсбороу напишана од страна на Џими Мек Гаврн била претставена во 1996 година. Кристофер Еклестон играл во улогата на Тревор Хикс, чијашто приказна дала основа за фокусот на сценариото. Хикс кој во несреќата изгубил две ќерки тинејџерки, бил на капањата за побезбедни стадиони и помогнал да се основа групацијата за поддршка на фамилиите од Хилсбороу. Клубот учествува во клубот како Педесет и првото место (исто така познато како Формула 51). Поранешниот противник Феликс Де Соуза (Роберт Карлајл), кој е еден страстен навивач на тимот во последната сцена од филмот присуствува на натпревар помеѓу Ливерпул и Манчестер Јунајтед. Клубот присуствуал на детска емисија наречена Скали и тоа предизвикало револт кај едно младо момче, Френсис Скали, кој сакал да освои судски процес со Ливерпул. Емисијата претставил истакнати играчи на Ливерпул како што се од времето на Кени Далглиш.
Статистики и записи
Првиот натпревар на Ливерпул бил кога тие победиле со 8-0 во Ланкашир лигата против Хајер Волтон. Ијан Калаган ги има сите записи со натпревари на Ливерпул – играл на 857 натпревари во текот на 19 сезони од 1958 до 1978 година – и 640 записи на натпреварите во Лигата. Во моменталниот тим, Џејми Карагер има најмногу играно, со што играл на 500 натпревари за клубот во почетокот на 2008 година. Апсолутен рекордер во голови на Ливерпул е Ијан Раш, кој има постигнато 346 голови во клубот во периодот од 1980 – 1987 и 1988 – 1996 година. Раш го држи рекордот за најмногу постигнати 47 голови во една сезона во 1983 /84 година. Како и да е, во текот на неговата кариера, Раш сакал да го надмине рекордот на постигнати голови во лигата на Роџер Хант, што претставува рекорд во голови на клубот во лигата, во само една сезона. Гордон Ходсон, третиот по најмногу постигнати голови во клубот со 240 голови, го држи рекордот на клубот за 17 хет- трикови. Најмногу постигнати во само еден натпревар се 5 голови ; Џон Милер, Енди Мек Гуиган, Џон Еванс, Ијан Раш и Роби Фаулер го постигнале овој подвиг. Фаулер исто така го држи рекордот во клубот и во Премиер лигата за најбрзиот хет трик : има постигнато три гола за 4 минути и 32 секунди против Арсенал во 1994/95 година. Стивен Џерард е апсолутен рекордер на Ливерпул со постигнати 29 голови на Европските натпревари.
Најголемата победа на Ливерпул е од 11 – 0 против Стромсгосет ИФ во 1974 година. Најголемата победа во лигата на Ливерпул е од 10 – 1 против Ротерам Таун во 1896 година. Оваа мрежа од победи била постигната кога ги победиле Кристал Палас со 9 – 0 на Енфилд во 1989 година. Најтешкиот пораз на Ливерпул бил од 1 – 9 со Бирмингем Сити во 1954 година. Победата на Ливерпул од 8 – 0 против Бешикташ Ј.К. во Лигата на Шампиони била најголемата победа во историјата на натпреварите на сите времиња на оваа лига.
Истакнати играчи
Во 2006, била направена листа од страна на ФК Ливерпул ТВ на „100 играчи кои го раздрмале Копот “ како резултат на испрашаните навивачи : „ Преку 110.000 навивачи по притисок ги номинираа своите Топ 10 играчи “. Кени Далглиш се најде на врвот на листата заедно со Стивен Жерард како втор и Ијан Раш како трет. Најдобро пласираниот странски играч на листата бил данскиот среден играч Јан Молби,на 16тото место. Британските весници често се отповикувале на листата кога пишувале за кариерата на играчите.
Балун д'Ор
Следниве играчи ја имаат освоено наградата Балун д’Ор додека играле во Ливерпул
Европската златна копачка
Следниве играчи имаат освоено Европска златна копачка додека играле во Ливерпул
УЕФА Фудбалер на годината
Следниве играчи ја имаат освоено наградата УЕФА Фудбалер на годината додека играле во Ливерпул
Почести
Ливерпул го има освоено англиското првенство 19 пати, ФА купот 7 пати и Лига купот рекордни 7 пати. Клубот има остварено Лига и ФА куп „ Двојно “ во 1986 година и го има освоено Лига купот и Европскиот куп двапати во 1977 и 1984 година. Тие исто така го имаат освоено Лига купот во 1984 година за да постигнат уникатен триплер, подвиг кој го повториле (иако со различни трофеи ) во 2001 кога го освоиле ФА купот, Лига купот и УЕФА купот. Ливерпул го има 5 пати освоено Европскиот куп, најбитниот натпревар на клубовите во Европа што претставува рекорд за Англија. Само Реал Мадрид и Милан имаат победено на ова такмичење во повеќе случаи. Петтиот триумф на клубот значело дека тие веднаш го освоиле трофејот и им бил доделен оригинален победнички амблем. Клубот го има освоено УЕФА купот, трипати европските натпревари во втората лига, рекорд кој го делат заедно со Јувентус и Интернационале.
Лига
Фудбалска прва лига (англиски фудбалски шампиони ) (прво ниво) Победи (19)   1900 - 01, 1905 - 06, 1921 - 22, 1922 - 23, 1946 - 47, 1963 – 64, 1965 – 66, 1972 – 73, 1975 – 76, 1978 – 79, 1979 – 80, 1981 – 82, 1982 – 83, 1983 – 84, 1985 – 86, 1987 – 88, 1989 – 90, 2019 - 20
Втора лига (второ ниво) Победи (4)    1893 – 94, 1895 – 96, 1904 – 05, 1961 – 62
Ланкашир лига Победи (1)  1892 – 93
Лига куп Победи (7)  1981, 1982, 1983, 1984, 1995, 2001, 2003
ФА хуманитарни цели / ФА општински цели Победи (15, 10 потполни и 5 поделени)  1964 (поделена), 1965 (поделена), 1966, 1974, 1976, 1977 (поделена), 1979, 1980, 1982, 1986 (поделена), 1988, 1989, 1990 (поделена), 2001, 2006
Супер куп Победи (2)  1986, 2001
Европски Европски куп и УЕФА првенството Победи (5)  1977, 1978, 1981, 1984, 2005, 2019
УЕФА куп Победи (3)  1973, 1976, 2001
УЕФА супер куп Победи (3)  1977, 2001, 2005
NGC 331
NGC 331 — спирална галаксија во соѕвездието Кит, заведена во Новиот општ каталог на длабоконебесни тела.
Телото било предмет и на други истражувања, па освен како NGC 331 се споменува и како MCG -1-3-12.
Откривање
Телото е откриено во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 331 е од видот Sa. Видливиот сјај со голо око изнесува 14,6 m, оној во рамките на интервалот од минималната до максималната честота 15,5 m, додека површинскиот сјај изнесува 13,5 m/лм2. NGC 331 има привидни димензии од 0,8' х 0,5'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 47 м 6,7 с, а неговата деклинација, односно висината на лакот на тој агол, - 2° 43' 52". Положбениот агол на објектот е во износ од 135°.
Други поделби
Проучување на NGC 331 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 2759. Во рамките на атласот на длабокото небо, Уранометрија 2000.00, објектот припаѓа на групата означена со бројот 217; додека во Каталогот на основни ѕвезди (GSC) е групиран под бројот 4676. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1206.
Сеќавање на Александар III (Фабержеово јајце)
Сеќавање на Александар III е јајце, скапоцен накит емајлирано во Велигденско јајце и направено под надзор на рускиот златар Петар Карл Фаберже во1909 година, за Николај II од Русија, кој го презентирал на неговата мајка, царицата Марија Фјодоровна.
Јајцето му оддава почит на Александар III од Русија, кој починал петнаесет години пред тоа, и е едно од трите јајца кои го одбележале Александар, заедно со портретите на Александар III и јајцата Александар III. Изненадувањето била минијатурна златна биста на Александар.
Комеморативното јајце на Александар III е едно од шесте јајца на Империјал Фабержеовите јајца кои во моментот недостасуваат; и едно од само трите изгубени јајца за кои постои фотографија, а другите се Несесер од 1889 година и Кралот дански во 1903 година.
NGC 6734
NGC 6734 — елиптична галаксија во соѕвездието Паун, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6734 се споменува и како ESO 104-36, AM 1902-653.
Откривање
Објектот е откриен на 8 јуни 1836 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 6734 е од видот E-S0. Видливиот сјај со голо око изнесува 12,7 m, а оној во рамките на интервалот од минималната до максималната честота 13,7 m, додека површинскиот сјај изнесува 12,9 m/лм2. NGC 6734 има привидни димензии од 1,3' х 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 7 м 14,4 с, а неговата деклинација, односно висината на лакот на тој агол, -65° 27' 39"". Положбениот агол на објектот е во износ од 8°.
Други поделби
Проучување на NGC 6734 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62786. Во рамките на атласот на длабокото небо, Уранометрија 2000.00, објектот припаѓа на групата означена со бројот 456; додека во Каталогот на основни ѕвезди (GSC) е групиран под бројот 9078. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Користена литература
""Southern Galaxy Catalogue"", Austin, Texas: University of Texas Monographs in Astronomy No. 4, 1985. (152,564)
Наташа Петровска
Наташа Петровска (родена на во Битола) — актуелен Градоначалник на Општина Битола од 2017 година.
Животопис
Наташа Петровска е родена на во Битола. Има завршено основно образование во ОУ „Д-р Трифун Пановски“ - Битола, средно во гимназијата Јосип Броз Тито, дипломиран професор по математика на Природно-математичкиот факултет во Скопје при Универзитетот Св. Кирил и Методиј. М-р по менаџмент на човечки ресурси при Универзитет за туризам и менаџмент Скопје. Вработена како професор од 1995 во СОТУ Ѓорги Наумов - Битола, со дополнување на часови и во економското Јане Сандански веќе четири години. Работела и пет години во Приватна Гимназија Битола. Таа е сопруга и мајка на две деца.
Личен живот
Потекнува од семејство каде најзастапена како професија е учителствувањето и музиката. После војната нејзиниот дедо образувал низа возрасни кои станале наставници во Битола, а нејзина посебна гордост е брилјантната интерпретација на Битола Бабам Битола од нејзиниот чичко Добри Ставрески.
На локалните избори 2017 година, избрана е за градоначалник на Општина Битола со освоени 33.133 гласови од вкупно 83.692 гласачи во општината, или 59,77%.
Сушак (Илирска Бистрица)
Сушак (словенечки: Sušak) — населба во Општина Илирска Бистрица во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Мали мачки
Опис
Имаат остро чуло за мирис и вид. Малите мачки имаат издолжени зеници, додека кај големите мачки зениците се кружни. Чулото на слухот им е исто така многу остро. Ушите можат да се движат независно едно од друго. Малите мачки се месојадци, а острото чуло за мирис им го олеснува пронаоѓањето на пленот. Не можат да рикаат како големите мачко, но можат да мјаукаат, предат, врескаат и 'ржат.
Равен (Галиште)
Се наоѓа на 4 км од селото, на височинка со стратегиска положба што се издига над левиот брег на Црна Река. На површината се среќаваат грамади од градежен камен и фрагменти од покривни ќерамиди. Секако се работи за една од позначајните фортификации што го обезбедувала патот по текот на Црна Река.
Плоштад дел Плебисцито
Плоштадот дел Плебисцито (Chiazza d'o Plebbiscito) е голем јавен плоштад во центарот на Неапол, Италија.
Историја
Именуван по референдумот од 21 октомври 1860 година, со кој Неапол влегол во обединетото Кралство Италија. Плоштадот е многу блиску до Неаполскиот Залив и се граничи со Кралската палата (источно) и црквата Сан Франческо ди Паола (на запад) со нејзините карактеристични двојни колонади кои се протегаат на секоја страна. Други забележани соседни згради се Палацо Салерно и Палатата на префектурата (на левиот крак од црквата).
Во првите години на 19 век, кралот на Неапол, Мурат (шура на Наполеон), ги планирал плоштадот и зградата како почит на императорот. Набргу откако Наполеон конечно бил испратен во Света Елена, Бурбоните биле вратени на тронот, а Фердинанд I ја продолжил изградбата, но го претворил готовиот производ во црквата што ја гледаме денес. Ја посветил на свети Фрањо од Паола, кој престојувал во манастир на ова место во 15 век. Црквата потсетува на Пантеонот во Рим. Пред фасадата има трем што се потпира на шест столбови и два јонски столба. Внатре црквата е кружна со две странични капели. Куполата е висока 53 метри.
Во 1963 година, општинската уредба го трансформирала плоштадот во јавен паркинг за да се справи со неконтролираното зголемување на автомобилите во градот. Плоштадот на тој начин бил обезличен (меѓу другото, покрај паркинг имал и широк простор за паркирање на автобусите од јавниот превоз во близина на коловозот, па дури и бил направен голем двор на Брзиот трамвај кон крајот на осумдесеттите) сè додека во 1994 година, по повод самитот на Г7, плоштадот бил реновиран, прво заменувајќи го асфалтот на коловозот зад Кралската палата со потрадиционалните поплочени камења, а потоа целосно претворен во пешачка зона.
Повремено, плоштадот се користи за концерти на отворено. Уметниците кои настапувале тука вклучуваат популарни италијански и неаполски уметници, како што се Франко Батијато и Пино Даниеле, но и меѓународни ѕвезди како Елтон Џон, Марун 5 и Мјуз. Во мај 2013 година, Брус Спрингстин и Е-Стрит Бенд одржале концерт на местото.
Киевско-печерска иконописна работилница
Киевско-печерската иконописна работилница (украински: Іконописна школа Києво-Печерської лаври) се наоѓа во Киевско-печерската лавра, во Киев, Украина.
Иконописното училиште долго време претставувало центар на старата украинска уметност. Својата работа односно основање го имала кон почетокот на 12 век.
Објектот во кој денеска е сместена школата бил изграден во 19 век. Во негова близина се наоѓа Трпезната црква. По револуцијата од 1917 година, во објектот била сместена сликарската школа на ликовни уметници на Украина.
Попенбил
Попенбил (Poppenbüll; Poppenbøl) — општина во округот Северна Фризија, во Шлезвиг-Холштајн, Германија.
Список на државни водачи во 1678 година
Ова е список на државни водачи во 678 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Смокови
Смокови — најголемата семејство на змии, опфаќајќи околу две третини од видовите во светот (304 рода со 1.938 видови). Фамилијата за првпат се јавува во олигоценската епоха. Живеат на сите континенти освен Антарктикот.
Во Македонија живеат 11 вида смокови од вкупно седум рода:
Опис
Највеќето се неотровни (или „полуотровни“, т.е. чиј отров е неопасен за човекот) и се претжено безопасни, постојат неколку групи, меѓу кои е родот бојга, што можат да предизвикаат медицински значителна штета. Забележани се човечки жртви од бумслангот, гранчестата змија и азискиот род долгозаби смокови (Rhabdophis).
Некои видови се заднозабни (опистоглифни), т.е. имаат издолжени жлебести заби во задниот дел на горната вилица. По ова се разликуваат од отровниците и штитовратките, чии заби се сместени напред.
Класификација
Смоковите се природна група, па затоа многу видови се во поблиско сродство со други групи (како штитовратките) отколку меѓусебно. Фамилијата претставува класичен случај на таксон за „отпадоци“, кајшто се сместуваат видовите што не припаѓаат на ниедна друга група. Во науката се работи на истражувања што би ја ставиле во ред оваа мешавина.
потсемејство Boodontinae
потсемејство Calamariinae
потсемејство Colubrinae — речиси 100 рода
потсемејство Dipsadinae
потсемејство Homalopsinae - околу 10 рода
потсемејство Natricinae - околу 30 рода
потсемејство Pareatinae - околу рода
потсемејство Psammophiinae
потсемејство Pseudoxenodontinae
потсемејство Pseudoxyrhophiinae - околу 20 рода
потсемејство Xenodermatinae
потсемејство Xenodontinae - околу 55-60 рода
несигурни (incertae sedis)
Мартин Кукучин (скулптура)
Мартин Кукучин — скулптура на истоимениот словачки писател од Иван Мештровиќ. Копии постојат во Братислава, Словачка и во кампусот на Државниот универзитет Орегон во Корвалис, Орегон, во Соединетите Држави. На статуата е прикажан Кукучин како седи со прекрстени нозе, облечен во костум и чизми. Тој држи отворена книга во рацете, во скут.
Братислава, Словачка
Статуата во Братислава се наоѓа во Медицинската Градина (Medická záhrada) во Стариот град, во близина на гробиштата Ондрејски. (48.14947°N, 17.11925°W)
Новачка парохија
Новачка парохија — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Атанасиј“ во селото Новаци. Парохиски свештеник е ереј Душко Груевски.
Парохијата ги опфаќа селата: Новаци, Добромири, Мегленци, Суводол, Паралово, Долно Орехово, Грумази, Гнеотино, Рибарци и Тепавци.
Цркви
Ова е список на црквите во парохијата. Можно е списокот да не е целосен.
Силвија Балестра
Животопис
Балестра е родена во Порто Сан Џорџо во 1969 година.
Нејзината творечка работа била откриена од критичарот и писател Пјер Виторио Тондели по што започнала од 1990 година да објавува романи, раскази и есеи.
Нејзина дебитантска книга била „Роденден на Игуана“ и била преведена на повеќе јазици.
Според романот „Војната на Анто“ било изработено сценариото за филмот „Војна на Анто“ од Рикардо Милани.
Поседува диплома за странски јазици и литература. Преведува од француски и англиски јазик. Соработувала во весникот Л'Унита како и во неколку неколку списанија и други весници.
Живее и работи во Милано.
Во 2006 година ја добила наградата „Рапало Карие“ за романот „Ла села Дора“.
NGC 2116
NGC 2116 — расеано ѕвездено јато во соѕвездието Златна Рипка, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2116 се споменува и како ESO 57-SC38, in LMC.
Откривање
Објектот е откриен на 27 септември 1826 година од страна на Џејмс Данлоп, со помош на рефлекторски телескоп, чијашто леќа имала пречник од 9 см.
Податоци од набљудување
Според морфолошката класификација на галаксиите, NGC 2116 е од видот OCL. Видливиот сјај со голо око изнесува 12,9 m, а оној во рамките на интервалот од минималната до максималната честота 13,2 m. NGC 2116 има само една позната привидна димензија, која изнесува 1'.
Други поделби
Проучување на NGC 2116 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 9163.
Венецијанскиот трговец
Венецијанскиот трговец — трагикомедија на Вилијам Шекспир за која се смета дека била напишана помеѓу 1596 и 1598 година. И покрај тоа што е класифицирана како комедија во Првото фолио и поседува одредени одлики на другите романтични комедии на Шекспир, оваа драма веројатно е најзапаметена по своите драматични сцени и по ликот на Шајлок и по познатиот говор „Нема ли Евреинот очи“.
Ликови
Во драмата настапуваат следниве ликови:
Иако главниот лик во драмата е трговецот Антонио, а не Евреинот и лихвар Шајлок, сепак Шајлок е највпечатливиот и најславен лик од драмата. Ова јасно се прикажува и на насловната страница на првото кварто: „Најславната приказна за Венецијанскиот трговец.Со невидената суровост на Евреинот Шајлок кон споменатиот трговец, и сечењето на фунта од неговото месо: како и освојувањето на Порција со избирањето на еден од трите ковчежиња.“
Содржина
Во 14 век, Венеција била еден од најбогатите градови во светот. Меѓу најбогатите трговци во овој град бил Антонио. Басанио, млад и благородник кој го потрошил својот имот, сака да отпатува за Белмонт за да ѝ се додворува на убавата и богата наследничка Порција. Тој го моли својот пријател Антонио, кој претходно постојано го спасувал од незгоди, да му даде три илјади дукати кои му се потребни да ги финансира своите тримесечни патни трошоци како додворувач. Антонио се согласува, но ги нема парите во готово, зашто неговите бродови и добра пловат по морето. Ветува дека ќе го покрие заемот доколку Басанио најде лихвар, па така, Басанио му се обраќа на Евреинот лихвар Шајлок и го назначува Антонио како жирант на заемот.
Шајлок го мрази Антонио поради неговиот антисемитизам, прикажан преку сцената во која го навредува и го плука Шајлок само поради тоа што бил Евреин. Од друга страна, Антонио ја нарушува лихварската работа на Шајлок со тоа што позајмува пари без камата. Шајлок предлага еден услов за заемот: доколку Антонио не е во можност да ги врати парите на договорениот датум, тој да земе фунта од месото на Антонио. Басанио не дозволува Антонио да прифати еден толку ризичен услов, но Антонио го потпишува договорот. Со парите в рака, Басанио заминува за Белмонт со неговиот пријател Грацијано, кој се нуди да го придружува. Грацијано е допадливо момче, но е често непромислен, дрдорлив и непристоен. Басанио го предупредува својот придружник да внимава како се однесува, и двајцата заминуваат за Белмонт кај Порција.
Последици од Првата светска војна
Здравствени ефекти
Војната имала длабоки последици врз здравјето на војниците. Од 60 милиони европски воен персонал кој бил мобилизиран од 1914 до 1918 година, 8 милиони биле убиени, 7 милиони биле трајно онеспособени, а 15 милиони биле сериозно повредени. Германија загубила 15,1% од активната машка популација, Австроунгарија загубила 17,1%, а Франција загубила 10,5%. Во Германија, цивилните смртни случаи биле 474,000 повисоки отколку во мирни услови, што во голем дел се должи на недостигот на храна и недоволната исхранетост, што го ослабил отпорот кон болестите. До крајот на војната, гладот убил околу 100.000 луѓе во Либан. Помеѓу 5 и 10 милиони луѓе загинале од глад во Русија од 1921 година. До 1922 година, во Русија имало меѓу 4,5 милиони и 7 милиони деца бездомници, како резултат на скоро една деценија уништување од Првата светска војна, Руската граѓанска војна и последователниот глад од 1920-1922. Бројни антисоветски Руси ја напуштиле земјата по револуцијата; до 1930-тите, северниот кинески град Харбин имал 100.000 Руси. Илјадници луѓе емигрирале во Франција, Англија и во САД.
Болестите се ширеле во хаотични воени услови. Само во 1914 година, епидемичниот тифус, пренесен од вошки, убил 200.000 во Србија. Од 1918 до 1922 година, Русија имала околу 25 милиони инфекции и 3 милиони смртни случаи од епидемичен тифус. Во 1923 година, 13 милиони Руси имале заболено маларија, нагло зголемување од предвоените години. Покрај тоа, голема епидемија на грип се проширила низ целиот свет. Генерално, пандемијата на грип во 1918 година убила најмалку 50 милиони луѓе.
Венецијанскиот трговец
Содржина
Во меѓувреме во Белмонт, Порција е преплавена од додворувачи. Нејзиниот татко ѝ оставил тестамент во кој наведува дека секој нејзин додворувач мора да го избере вистинското ковчеже од трите ковчежиња - златно, сребрено и оловно. Доколку го избере вистинскот ковчеже, додворувачот ја добива Порција, о доколку изгуби, мора да си замине и да не ѝ предложи брак на некоја друга жена. Првиот додворувач, луксузниот и опседнат со пари Принц од Мароко, го одбира златното ковчеже, затоа што според него оловното порачува „Ме одбра ли на коцка ставаш сè “, а тој не сака да ризикува ништо за олово, „Ме одбра ли, што заслужи ќе имаш“ на сребреното звучи како покана за мачење, но „Кој мене ќе ме одбере, ќе има што мнозина го бараат цел живот“ јасно тврди дека оној којшто ќе го одбере златното ќе ја добие Порција. Внатре во ковчежето има неколку златни парички и череп со свиток на кој е напишан познатиот стих „Не е злато се што свети]/ тоа еден ли го сетил/ еден ли го скршил вратот/ да награба торба злато!/Во златен гроб црвен лази./ Ти, што се пред себе газиш/ да си мудар, колку смел,/ умен како старец бел,/ но со таа машка снага/ не би нашол ниту трага ти од овој студен збор/ збогум сега створе ќор!“
Последици од Првата светска војна
Здравствени ефекти
Социјалните нарушувања и раширеното насилство на Руската револуција од 1917 и следната Руска граѓанска војна предизвикалe повеќе од 2.000 погроми во поранешното Руско Царство, главно во Украина. Околу 60.000-200.000 цивилни Евреи биле убиени во злосторствата.
Венецијанскиот трговец
Содржина
Вториот доворувач е вообразениот Принц од Арагон. Тој решава да не го одбере оловното ковчеже, затоа што е просто, не сака да го одбере златното затоа што во тој случај ќе го добие она што сите мажи го посакуваат, а тој сака да се разликува од толпата. Оттука, тој одлучува да го одбере сребреното, затоа што според него сребреното порачува „Ме одбра ли, што заслужи ќе имаш“, што смета дека мора да е нешто извонредно, затоа што како резултат на неговиот егоизам тој се смета за извонреден. Внатре во ковчежето се наоѓа слика на дворски шут и бастун како и пораката „Но, што е ова? ...насликан портрет на лудак, што ми нуди лист и жмирка! Да прочитам!... на портретот: но тој по сенката што трча/ во сенка среќата ја губи./... Кај која сакаш жена седи/ но сегде ваков ум те следи.” — што значи дека било непромислено од него да мисли дека таков вообразенко како него може да биде вистинскиот сопруг за Порција, и дека секогаш бил будалетинка, и ќе остане будалетинка, а тоа што го одбрал сребреното ковчеже е само доказ дека е будалетинка.
Последици од Првата светска војна
Здравствени ефекти
По Првата светска војна, Грција се борела против турските националисти предводени од Мустафа Кемал Ататурк, војната што на крајот резултирала со огромна размена на население меѓу двете земји според Договорот од Лозана. Според различни извори, неколку стотици илјади Грци загинале во овој период, што било поврзано со грчкиот геноцид.
Венецијанскиот трговец
Содржина
Последниот додворувач е Басанио, кој го одбира оловното ковчеже. Додека тој размислува кое ковчеже да го избере, слугите на Порција пеат песна во која се вели дека „копнежот“ (не вистинската љубов) „в очи се раѓа болките ги блажи, туѓиот поглед нејзе и е храна“. Навидум како одговор на оваа мала филозофија, Басанио вели, „Зар еднаш било - надворешноста да не личи на јатката ни толку! Се лаже светот со накитите“. На крајот на истиот говор, пред да го избере најмалку вредниот и најневпечатлив, Басанио вели, „О тебе те одбрав јас, бидејќи ти ме трогна со својата едноставност, а не со речитост;/ блаженството го чекам од твоја страна!“ Тој го прави вистинскиот избор.
Во Венеција, се слушат гласови дека бродовите на Антонио се загубиле во морето. Така, тој не е во можност да го исполни залогот. Шајлок е решен да им се одмазди на христијаните по бегството на неговата ќерка Џесика, која одлучува да премине во христијанската вера и да избега со Лоренцо, земајќи со себе значителна сума од богатството на Шајлок, како и еден тиркизен прстен кој бил подарок за Шајлок од неговата почината жена, Лија. Шајлок бара да се уапси Антонио и да се изведе пред суд.
Последици од Првата светска војна
Економски ефекти
Еден од најдраматичните ефекти од војната било проширувањето на владините овластувања и одговорности во Британија, Франција, САД и Доминионите на Британската Империја. За да ја искористат целата моќ на нивните општества, владите создале нови министерства и овластувања. Нови даноци биле наметнати и донесени закони, сите дизајнирани да ги зајакнат воените напори и многумина траат до ден-денес. На сличен начин, војната ги заострила способностите на некои поранешни големи и бирократизирани влади, како што се Австроунгарија и Германија.
Венецијанскиот трговец
Содржина
Во Белмонт, Порција и Басанио се венчаваат, исто како и Грацијано и помошничката на Порција, Нериса. Басанио добива писмо во кое му се соопштува дека Антонио не е во можност да го врати заемот земен од Шајлок. Во шок, Басанио и Грацијано веднаш заминуваат за Венеција, со пари од Порција, за да го спасат животот на Антонио, нудејќи му пари на Шајлок. Без знаење на Басанио и Грацијано, Порција го испраќа нејзиниот слуга, Балтазар, по совет од роднината на Порција, Беларио, адвокат, во Падова. Кулминацијата во претставата се случува на дворот на Дуждот од Венеција. Шајлок ја одбива понудата на Басанио од 6.000 дукати, двапати поголема од сумата на заемот и притоа ја бара фунтата месо од Антонио. Дуждот, желен да го спаси Антонио, но неподготвен да постави опасен правен преседан преку поништување на договорот, го проследува случајот на посетителот кој се претставува како Балтазар, еден млад „доктор по правни науки“, кој со себе носи писмо со препорака до Дуждот од учениот адвокат Беларио. Тоа е, всушност, Порција преправена во „докторот“, а Нериса која ја придружува е всушност преправена во „помошник адвокат“. Порција, во улога на „Балтазар“, бара од Шајлок да покаже милост во познатиот говор (“Под принуденост милозливост и нема, на земјава ко благ дожд таа паѓа од небото ко двоен благослов; а благослов е и за тој што дава, а и за оној што ја прима неа”) со кој бара ослободување од долгот, но Шајлок одбива. Така, судот мора да му дозволи на Шајлок да земе фунта месо. Шајлок му вели на Антонио да се „подготви“. Во тој момент, Порција предочува грешка во договорот: залогот му дозволува на Шајлок да земе месо, не и „крв“ од Антонио. Така, доколку Шајлок пролее само капка од крвта на Антонио, неговиот „имот и добра“ ќе бидат одземени согласно венецијанските закони.
Последици од Првата светска војна
Економски ефекти
Бруто-домашниот производ (БДП) се зголемил за три сојузници (Велика Британија, Италија и САД), но се намалил во Франција и Русија, во неутрална Холандија и во трите главни Централни сили. Намалувањето во БДП во Австрија, Русија, Франција и Отоманското Царство се движело меѓу 30 и 40 отсто. На пример, во Австрија, повеќето свињи биле заклани, така што на крајот на војната немало месо.
Во сите нации, владиниот удел во БДП се зголемил, надминувајќи 50% во Германија и Франција и речиси достигнал ниво во Британија. За да плати на САД, Британија наплатила големи инвестиции во американските железници, а потоа започнала да позајмува многу на Вол Стрит. Претседателот Вилсон бил на работ да ги прекине кредитите кон крајот на 1916 година, но дозволил големо зголемување на позајмиците на САД на Сојузниците. По 1919 година, САД побарале отплата на овие заеми. Отплатата, делумно, била финансирана од германските репарации, кои, пак, биле поддржани од американските заеми за Германија. Овој кружен систем се распаднал во 1931 година и некои кредити никогаш не биле вратени. Велика Британија сè уште им должи на САД 4,4 милијарди, долг од Првата светска војна во 1934 година. Последната рата конечно била платена во 2015 година.
Венецијанскиот трговец
Содржина
Басанио не ја препознава својата маскирана жена, но му нуди подарок на божемскиот адвокат. Во прво време таа одбива, но по неговото инсистирање Порција го бара неговиот прстен и ракавиците на Антонио. Антонио ги дава своите ракавици без размислување, но Басанио го дава прстенот само откако Антониот успеава да го убеди, затоа што претходно во драмата ѝ ветува на неговата жена дека нема да го изгуби, продаде или даде. Нериса, како помошник адвокат, исто така успева да го поврати својот прстен од Грацијано, кој не ја препознава поради маската. Во Белмонт, Порција и Нериса се подбиваат и се преправаат дека ги обвинуваат нивните сопрузи пред да откријат дека тие биле всушност маскирани како адвокатот и неговиот помошник. Откако сите други ликови се помируваат, Антонио дознава од Порција дека три негови брода не биле загубени во морето и на крајот безбедно се вратиле.
Последици од Првата светска војна
Економски ефекти
Макро и микро-економските последици биле пренесени од војната. Семејствата биле променети со заминувањето на многу мажи. Со смртта или отсуството на примарниот примач на плата, жените биле принудени да влезат во работна сила. Во исто време, индустријата требало да ги замени изгубените работници испратени во војна. Ова помогнало во борбата за правата на глас за жените.
Венецијанскиот трговец
Настанокот на делото
Се верува дека „Венецијанскиот трговец“ е напишан помеѓу 1596 и 1598 година. Драмата била спомената од страна на Френсис Мерес во 1598 година, така што веројатно била поставувана на сцена дотогаш, а насловната страница на првото издание во 1600 година наведува дека била изведувана „многупати“ дотогаш. Споменувањето на бродот на Саларино „Андреа“ најверојатно алудира на шпанскиот брод „Св. Андреа“ заробен од страна на Англичаните во Кадис во 1596 година. Исто така, периодот 1596–97 се смета за доследен со стилот на драмата.
Драмата била внесена во Регистарот на Здружението на книжари, начинот на кој во тоа време се добивало авторско право за нова драма, од страна на Џејмс Робертс на 22 јули 1598 година, под наслов „Венецијанскиот трговец“, познат и како „Евреинот од Венеција“. На 28 октомври 1600 година, Робертс го префрлил своето право врз претставата на сопственикот на книжарот Томас Хејс, кој го објавил првото кварто пред крајот на годината. Повторно било отпечатено како пиратско издание во 1619 година, како дел од таканареченото „Лажно фолио“ на Вилијам Џагард. Потоа, синот и наследник на Томас Хејс, Лоренс Хејс, побарал и добил одобрување за неговото право врз претставата, на 8 јули 1619 година. Се смета дека изданието од 1600 година е точно и доследно и дека е основата на текстот објавен во Првото фолио од 1623 година, во кое се наведени неколку сценски упатства кои главно се однесуваат на сценската музика.
Последици од Првата светска војна
Економски ефекти
Првата светска војна дополнително ја зголемила родовата нерамнотежа, додавајќи го феноменот на вишок од жени. Смртта на скоро еден милион мажи за време на војната во Британија го зголемил родовиот јаз за речиси еден милион: од 670.000 до 1.700.000. Бројот на невенчани жени кои барале економски средства драматично се зголемил. Покрај тоа, демобилизацијата и економскиот пад по војната предизвикало голема невработеност. Војната го зголемило женското вработување.
Венецијанскиот трговец
Изведби
Најстарата изведба за која е зачуван запис била одржана на дворот на Кралот Џејмс во пролетта 1605 година, по која следела и втора изведба неколку дена подоцна, но нема никаков запис за други последователни изведби во 17 век. Во 1701 година, Џорџ Гренвил поставил успешна адаптација, насловена „Евреинот од Венеција“, во која Томас Бетертон ја играл улогата на Басанио. Оваа верзија (пропратена со маска) била популарна и се играла во следните четириесет години. Гренвил ги отсликал ликовите на двајцата Гобовци во согласност со неокласичниот декор; додал затворска сцена помеѓу Шајлок и Антонио, и една подолга сцена со здравици во рамките на сцената со банкетот. Томас Доџет бил Шајлок, а улогата ја играл комично, дури и фарсично. Драмутргот Николас Роу го изразил своето негодување во врска со ова толкување дури во 1709 година; како резултат на успехот на Доџет во оваа улога, во идните продукции улогата на Шајлок му била доделувана на кловнот на трупата. Во 1741 година, Чарлс Маклин се навратил на оригиналниот текст со една навистина успешна продукција во Друри Лејн, трасирајќи му го патот на Едмунд Кин седумдесет години подоцна. Артур Саливан] ја напишал сценската музика] за претставата во 1871 година.
Последици од Првата светска војна
Економски ефекти
Во Британија, рационализацијата конечно била наметната во почетокот на 1918 година, ограничена на месо, шеќер и масти (путер и маргарин), но не и леб. Новиот систем функционирал беспрекорно. Од 1914 до 1918 година, членството на синдикатите двојно се зголемило, од малку над четири милиони до нешто повеќе од осум милиони.
Велика Британија се свртела кон нејзините колонии за помош во добивање на суштински воени материјали чија понуда од традиционални извори станало тешко. Геолозите како Алберт Ернест Китсон биле повикани да пронајдат нови ресурси на скапоцени минерали во африканските колонии. Китсон открил важни нови депозити на манган, кои се користеле во производството на муниција, во Голд Коуст.
Венецијанскиот трговец
Изведби
Инаку, „Венецијанскиот трговец“ е една од најмалку изведуваните драми на Шекспир. Во македонската театарска историја, драмата била за првпат поставена во 1970 година во МНТ, во режија на Хуго Клајн, а улогата на Шајлок ја играл Петре Прличко. Втората поставка на делото се случило дури на 7 март 2017 година на сцената на Драмскиот театар - Скопје, во режија на Наташа Поплавска, а улогата на Шајлок ја играл Јовица Михајловски.
Препев на „Венецијанскиот трговец“ од Шекспир на македонски јазик е направен во 1908 од револуционерот Тодор Лазаров Хаџидимитриев во затвор во Триполи.Препевот на штипјанецот Тодор Хаџидимитриев, изработен во ракопис, со курзивно писмо, според сигнатурата е направен во периодот 17-27 април 1908, во периодот додека одлежувал затворска казна покрај пристаништето Триполи (арапски Тарабулис) на источното средоземното крајбрежје, во тогашниот Сириски ејалат, денес Либан.
Последици од Првата светска војна
Економски ефекти
Оваа бројка можело да се плати во готово или во натура (јаглен, дрво, хемиски бои, итн. Кон 1929 година започнала Големата депресија, предизвикувајќи политички хаос низ целиот свет . Во 1932 година, меѓународната заедница ја суспендирала исплатата на репарациите, со што Германија само платила еквивалент на 20.598 милијарди во репарации . Со подемот на Адолф Хитлер, сите обврзници и заеми што биле издадени во текот на 1920-тите и почетокот на 1930-тите биле откажани. Така, по Втората светска војна, на конференцијата во Лондон во 1953 година, Германија се согласила да продолжи со исплатата на позајмените пари. На 3 октомври 2010 година, Германија го направила последното плаќање на овие обврзници.
Национални прашања
Војната клучно влијаела во промените на границите на државите во светот и нивните уредувања. Полска повторно станала независна држава по повеќе од еден век. Кралството Србија и нејзината династија, инаку земјата со најмногу жртви по глава на жител , станала столб на новата мултинационална држава, Кралството на Србите, Хрватите и Словенците, подоцна преименувана во Кралство Југославија. Чехословачка, која поседувала територии од Кралството Бохемија и делови од Кралството Унгарија, станала суверена држава. Русија била клучен дел од Советскиот Сојуз и ги загубила Финска, Естонија, Литванија и Латвија, кои станале независни држави. Отоманското Царство наскоро било заменето од Турција и неколку други земји на Блискиот Исток.
Венецијанскиот трговец
Изведби
„Тоа е веројатно првата македонска калиграфија. Неговиот курзив,т.е италик со денешни зборови, е навезен со уметничка форма. При анализите забележав дека станува збор за автохтон превод, никој никогаш пред него во Македонија го немал преведувано Шекспир. Користи лексика од штипско- кочанскиот крај, но е забележително влијанието на бугарскиот јазик. Ракописот не е редактиран, има колоквијален јазик. Тоа е можеби говор кој денес би можеле да го сретнеме кај повозрасните лица во подрачјата по течението на реката Брегалница“.Хаџидимитриев влегува во пренесувањето на Шекспир со драматуршки пртистап толку прецизен, луциден, што самиот прави популарно речено штрих.